bikirer
Store norske leksikon,Biologi,Dyreriket,Ryggstrengdyr,Virveldyr,Strålefinnefisker
Bikirer er en orden av fisk som tilhører strålefinnefiskene (klasse Actionpterygii). Denne ordenen består av kun en familie, bikirfamilien (Polypteridae).
De skiller seg fra andre strålefinnefisker ved brystfinnenes skjelettbygning og ved at ryggfinnen egentlig utgjøres av fra fem til 18 små flagglignende småfinner. De har tofliket svømmeblære som har reell lungefunksjon, blant annet i tørketiden, da bikirene ligger i dvale nedgravd i mudderet. Kroppen dekkes av tykke, rombeformede ganoidskjell.Bikirene omfatter rundt 15 arter, alle i ferskvann i Afrika, og alle er rovfisker. Den største arten, alminnelig bikir, Polypterus bichir, blir over én meter lang og finnes i blant annet Senegal og i øvre Nilområdet. En annen art, nigeriabikir, Erpetoichthys calabaricus, har sin naturlige utbredelse i bekker og sumper i Vest-Afrike, og benyttes iblant som akvariefisk. Bikirene ble tidligere regnet for å være beslektet med kvastfinnefisk, men dette er ikke riktig. Bikirene utgjør en meget gammel og selvstendig utviklingslinje. Les mer i Store norske leksikon fisk